section_heading: Životopis
paragraph_text: Bio je član uredništva časopisa Vijenac, član redakcije časopisa Arti musices (1992. – 1995.), te urednik za glazbena izdanja u Školskoj knjizi (2002. – 2004.), kada je priredio dvadesetak osmoškolskih i gimnazijskih udžbenika i drugih pedagoških publikacija glazbene kulture. Koscenarist je dokumentarnog filma U potrazi za Lukačićem (2000.), prikazanog više puta na HTV-u, te na međunarodnoj muzikološkoj konferenciji u New Yorku (2005.). Pripremio je izložbu Renesansna glazba u Dubrovniku (Dubrovnik, Dom Marina Držića, 18. svibnja – 8. kolovoza 2010.).